شه‌فه‌ق نيوز/ وه‌ل وجوود فشار وڵاته‌يل عەرەبی لەبان كۆمپانیای هواوی وه‌ بوونه‌ى دڵەڕاوكى ئەمنییەيلێ، ئەو كۆمپانیا ئوميده‌واره‌ ئمساڵ بدێده‌ گەوراترین فرووشیاری مۆبایل لەجه‌هان.
هواوى ئيسه‌ گه‌وراترين پێشكه‌شكه‌ره‌يل مۆبايله‌ له‌ جه‌هان و پله‌ى دويه‌م فرووشياره‌يل جه‌هانى له‌ى بواره‌ وه‌خوه‌يه‌و په‌يوه‌س كردگه‌ ك چه‌واشه‌ى بڕيگ كۆمپانياى تره‌ جوور Samsung و  LG، ك وه‌ڕيه‌وبه‌ره‌يليان ئويشن فرووش بەرهەمەيليان داوه‌زين وه‌خوه‌يانه‌و دينه‌.
وه‌ل ئه‌وه‌يشا "ڕیچارد یۆ" وه‌ڕيه‌وبه‌ر كۆمپانياى هواوى جه‌خت له‌ فرووش زياتر له‌ 200 مليۆن مۆبايل كرد له‌ساڵ گوزه‌يشت و باسيش له‌وه‌ ئه‌كا ئمساڵ يا ساڵ ئاينده‌ دوير نيه‌ كۆمپانياگه‌ بدێده‌ گه‌وره‌ترين فرووشيارى مۆبايل له‌ جه‌هان.
